Case ID: 1163183
Sentence 6: Sübutların tədqiqi: Bakı şəhəri Nərimanov Rayon İcra Hakimiyyəti başçısının xx xxxxxx 2012-ci il tarixli 415 nömrəli fərdi yaşayış evinin sökülüb yenidən tikilməsinə icazə verilməsi haqqında sərəncamın surətindən görünür ki, İddiaçı4 və İddiaçı5 məxsus Bakı şəhəri, Nərimanov rayonu, S.Rəhman küçəsi, 41 ünavnında yerləşən evin sökülüb, Memarlıq və Şəhərsalma Baş İdarəsi tərəfindən razılaşdırılmış eskiz layihəsinə uyğun yenidən tikilməsinə icazə verilmişdir; İddiaçı3-icraçı (nizamnamə əsasında fəaliyyət göstərən fiziki şəxs) ilə Cavabdehsifarişçi arasında bağlanmış xx xxxxxx 2013-cü il tarixli müqavilənin surətindən görünür ki, Bakı şəhəri, Nərimanov rayonu, S.Rəhman küçəsi, 41 ünvanında icraçı tərəfindən inşa edilən yaşayış binasının İ giriş 4-cü mərtəbə 9 nömrəli 4 otaqdan ibarət ümumi sahəsi 224,89 kv.metr olan mənzilini sifarişçiyə təhvil verməyi, sifarişçi isə həmin mənzili qəbul etməyi və mənzilin müəyyən edilmiş dəyərini ödəməyi öz öhdəsinə götürmüşdür; Bakı Şəhər İcra Hakimiyyətinin Başçısının xx xxxxx 2014-cü il tarixli 124 nömrəli yaşayış evinin təyinatının dəyişdirilməsi haqqında sərəncamının surətindən görünür ki, Bakı şəhəri Nərimanov Rayon İcra Hakimiyyəti başçısının xx xxxxxx 2012-ci il tarixli 415 nömrəli sərəncamı əsasında tikintisi gedən verilmiş yaşayış evinin təyinatı dəyişdirilərək, çoxmərtəbəli qeyri-yaşayış binasının tikintisinin layihələndirilməsi üçün İddiaçı4 və İddiaçı5 icazə verilmişdir; Azərbaycan Respublikası Fövqəladə Hallar Nazirliyi Tikintidə Təhlükəsizliyə Nəzarət Dövlət Agentliyi Təsisatdankənar Dövlət Ekspertiza Baş İdarəsinin Bakı şəhəri, Nərimanov rayonu, Sabit Rəhman küçəsi, 41 ünvanında 13 mərtəbəli (+mansarda) qeyri-yaşayış binasına dair xx xxxxxx 2014-cü il tarixli 18473 nömrəli rəyinin surətindən görünür ki, müvafiq binanın işçi layihəsi bu rəyin 3-cü bölməsinin tələbinin (tikintinin təşkili layihəsi hazırlanmalıdır) yerinə yetirilməsi və bütün işlərin icrasının Azərbaycan Respublikasının qanunvericiliyində müəyyənləşdirilmiş qaydada həyata keçirilməsi şərti ilə razılaşdırılır; Bakı şəhəri Nərimanov Rayon İcra Hakimiyyəti başçısının xx xxxxxx 2016-cı il tarixli 234 nömrəli hündürmərtəbəli qeyri-yaşayış sahəsinin yaşayış sahəsinə çevrilməsinə icazə verilməsi haqqında sərəncamının surətindən görünür ki, 944-cü məhəllə, Sabit Rəhman küçəsi 41 nömrəli ünvanda yerləşən 16 mərtəbəli qeyriyaşayış binasının zirzəmi; 1-ci və 2-ci mərtəbələrin qeyriyaşayış sahəsi kimi qalmaqla, qalan 3-cü mərtəbədən, 16-cı mərtəbəyə qədər təqdim olunmuş layihədə göstərilən ölçülərdə mövcud vəziyyətdə yaşayış sahəsi kimi sənədləşdirilməsinə icazə verilmiş, sözügedən mövcud 16 mərtəbəli qeyri-yaşayış binasının zirzəmi; 1-ci və 2-ci mərtəbələri qeyri-yaşayış sahəsi kimi qalmaqla, qalan 3-cü mərtəbədən, 16-cı mərtəbəyə qədər yaşayış sahəsi kimi müvafiq qaydada sənədləşdirilməsi məqsədilə Azərbaycan Respublikası Əmlak Məsələləri Dövlət Komitəsi yanında Daşınmaz Əmlakın Dövlət Reyestri Xidmətinə müraciət olunması vətəndaş İddiaçı5 və İddiaçı4 tövsiyə olunmuşdur; Cavabdeh Azərbaycan Respublikası Baş Prokurorluğuna ünvanladığı xx xxxxxx 2019-cu il tarixli şikayət ərizəsinin surətindən və məzmunundan görünür ki, müvafiqşikayət ərizəsində iddiaçı şəxslər barəsində “yəni onların dələduz, qanunsuz tikinti işi ilə məşğul olan şəxslər, “xxxxxx” Məhdud Məsuliyyətli Cəmiyyəti adı ilə fəaliyyət göstərən cinayətkar birliyin, cinayətkar dəstənin üzvləri olmasına dair” ifadəsi öz əksini tapmışdır; Azərbaycan Respublikasının Fövqəladə Hallar Nazirliyi Dövlət Yanğın Nəzarəti Xidməti 3cü ərazi Dövlət X2 Cavabdeh ünvanladığı xx xxxxxx 2019-cu il tarixli məktubunun surətindən və məzmunundan görünür ki, Bakı şəhər İcra Hakimiyyəti Başçısının xx xxxxxx 2012-ci il tarixli 415 nömrəli sərəncamına əsasən Bakı şəhəri, Nərimanov rayonu, S.Rəhman küşəsi 41 ünvanda İddiaçı4 və İddiaçı5 məxsus evin sökülüb yenidən tikintisinə icazə verilmiş və 4 mərtəbəli fərdi yaşayış evinin tikintisi üçün tərtib olunmuş layihə sənədləri xx xxx 2013-cü il tarixli YTNƏŞ-0617 nömrəli və 6+mansard mərtəbəli fərdi yaşayış evinin tikintisi üçün tərtib olunmuş layihə sənədləri xx xxxx 2013-cü il tarixli YTNƏŞ-1045 nömrəli rəylə Dövlət Yanğın Nəzarəti Xidməti ilə razılaşdırılmışdır.